Unnser fruntlich gruͦs, lieber Schultheis. Du hast villicht wol vernom̄en,
wie dannen Clewi Schicken Heini Meisters etwas geltes schuldig und
ze tuͦnde, darumb er vormälen in gevangnusse gewesen ist, dannen er
den genanten Heini Meisters damit betrogen hatt. Harumb wir
dir mit gantzer ernstlicher meynung bevelhent, mit dem Schicken daran
zuͦ sinde und ze verschaffen, damit Heini Meisters von im werde bezalt,
oder aber inn wider in gevangnusse ze legen, bis er inn bezale.
Datum uff dornstag nach Martini anno etc LXVIto.
Schultheis und Rãtt
zuͦ Bern